
**Els**ő **játék:**

**Jeges móka**

A kishajók nem süllyednek el a vízben, hiszen a jég sűrűsége kisebb, mint a vízé. A jégtáblák is így úsznak a sarki tengerekben. Elkészítés menete: jégkocka-tartóba vizet teszünk, belecseppentünk egy-egy csepp ételfestéket vagy vízfestéket. Fagyasztóba tesszük.









Amikor félig megfagyott, kivesszük, és beleszúrjuk a pálcikát vagy fogpiszkálót a vitorlával együtt.



Ha teljesen megfagyott, vízre tesszük és indulhat a játék!

[](http://2.bp.blogspot.com/-A5HbnXjTHVA/UbIW-shd61I/AAAAAAAASGg/o5MUIbIZuHI/s1600/DSCF5101.JPG)



**Második játék:**

**A madártoll csodája**

Egyszerű madártollon keresztül a szivárványszínek hosszú sorát fedezhetjük fel, ha a fény felé tartjuk.





Szobában, esti fényben.



Nappal a fény felé fordítva.









**Harmadik játék:**

**Szivárványt a szoba falára!**


Kellékek: Bármilyen prizma, ami kőboltokban, kirakodó vásárokban kapható, erős fényű zseblámpa a megvilágításhoz.


Jól lehet irányítani a lámpa fényét egy papírtölcsérrel. 



Kellő türelemmel nagyon látványos alakzatokat lehet varázsolni a szoba falára.







**Negyedik játék:**

**Buborék-kígyó**

Kellékek: egy üres műanyag flakon, befőttes gumi, egy pár nélküli zokni, mosogatószer és némi ételfesték, amivel látványosabb a hatás.





Első lépésként vágjuk le a flakon alsó részét.

Húzzuk rá a zoknit, majd rögzítsük befőttes gumival!



Egy edénybe öntsünk mosogatószert, adjunk hozzá kevéske vizet. Lassan keverjük össze.





Ebbe mártsuk bele a buborékfújónk zoknis végét. Ha ételfestéket használunk, akkor azt most csepegtessük a zoknira

Lassan kezdjük el fújni a flakon másik felét!





Garantáltan nem fogjuk tudni abbahagyni a játékot!